Alocasia

Alocasia é un xénero de plantas perennes, de follas amplas, con rizomas ou tubérculos, da familia Araceae. Hai 89 especies aceptadas, nativas de Asia tropical e subtropical e do este de Australia. Na actualidade, cultívanse en todo o mundo como plantas de interior. O xénero Alocasia está estreitamente relacionado co xénero Colocasia.

 Características 
As grandes follas cordadas (con forma de corazón) ou saxitadas (con forma de frecha) alcanzan unha lonxitude de 20 a 90 cm sobre longos pecíolos. As súas flores aráceas crecen ao final dun curto talo, pero non son conspicuas; a miúdo están ocultas detrás dos pecíolos das follas.

Os cormos dalgunhas especies poden ser procesados para facelos comestibles; non obstante, as plantas crúas conteñen cristais de ráfide ou  de oxalato de calcio xunto con outros irritantes que poden adormecer e inchar a lingua e a farinxe. Isto pode causar dificultades para respirar e dor aguda na gorxa. As partes inferiores da planta conteñen as concentracións máis altas do veleno.

 Cultivo 
As plantas de Alocasia crecen en bosques tropicais e subtropicais con terras baixas húmidas. Algunhas especies son capaces de crecer de maneira epífita sobre árbores, mentres que outras crecen de maneira epilítica sobre as rochas.

 Luz 
As alocasias precisan de luz indirecta brillante, o que evita que as súas follas se queimen, máis a cantidade e o tipo de luz dependen da especie. Algunhas variedades grandes poden tolerar luz solar directa completa, e a cor das súas follas tende a ser máis definido.

 Temperatura e humidade 
As alocasias sofren por baixo dos 15 °C. Algunhas variedades poden morrer durante o tempo máis frío e rebrotar desde o rizoma nos meses máis cálidos. Estas plantas requiren ambientes moi húmidos e non toleran as correntes de aire frías.

 Auga 
O solo da planta debe manterse uniformemente húmido, pero sen encharcalo. Durante os meses de inverno, cando a planta está en estado de repouso, require menos auga. É conveniente deixar secar a parte superior do substrato entre regos para evitar a podremia das raíces.

 Substrato de cultivo 
As alocasias precisan un substrato solto e ben drenado que pode ser mesturado con perlita ou codia de piñeiro. Teñen preferencia por un solo lixeiramente ácido. 

 Propagación 
A maioría das plantas de alocasia pódense propagar mediante a división de matas ou rizomas a partir dunha planta nai saudable. Tamén se pode propagar mediante a xerminación dos cormos que produce a planta no substrato.

 Taxonomía 
Foi descrito inicialmente por Heinrich Wilhelm Schott como Colocasia sect. Alocasia en Meletemata Botanica 18, en 1832, sendo na actualidade tanto un sinónimo como un basónimo. Posteriormente, foi elevado a xénero por George Don e publicado en Hortus Britannicus, ed. 3, 631, en 1839.

 Usos 
Ademais de ser unha planta ornamental, o xénero Alocasia utilízase tradicionalmente para tratar varias enfermidades, incluíndo diarrea, doenzas estomacais e diabetes. Identificáronse varios fitoquímicos nas especies de Alocasia, como flavonoides e compostos fenólicos, que contribúen aos seus usos tradicionais

 Especies 
 Alocasia acuminata Schott
 Alocasia aequiloba N.E.Br.
 Alocasia alba Schott
 Alocasia arifolia Hallier f.
 Alocasia atropurpurea Engl.
 Alocasia augustiana L.Linden & Rodigas
 Alocasia baginda Kurniawan & P.C.Boyce
 Alocasia balgooyi A.Hay
 Alocasia beccarii Engl.
 Alocasia boa A.Hay
 Alocasia boyceana A.Hay
 Alocasia brancifolia (Schott) A.Hay
 Alocasia brisbanensis (F.M.Bailey) Domin
 Alocasia cadieri Chantrier
 Alocasia celebica Engl. ex Koord.
 Alocasia chaii P.C.Boyce
 Alocasia clypeolata A.Hay
 Alocasia cucullata (Lour.) G.Don
 Alocasia culionensis Engl.
 Alocasia cuprea K.Koch
 Alocasia decipiens Schott
 Alocasia decumbens Buchet
 Alocasia devansayana (L.Linden & Rodigas) Engl.
 Alocasia fallax Schott
 Alocasia flabellifera A.Hay
 Alocasia flemingiana Yuzammi & A.Hay
 Alocasia fornicata (Roxb.) Schott
 Alocasia gageana Engl. & K.Krause
 Alocasia grata Prain ex Engl. & Krause
 Alocasia hainanica N.E.Br.
 Alocasia heterophylla (C.Presl) Merr.
 Alocasia hollrungii Engl.
 Alocasia hypnosa J.T.Yin, Y.H.Wang & Z.F.Xu
 Alocasia hypoleuca P.C.Boyce
 Alocasia infernalis P.C.Boyce
 Alocasia inornata Hallier f.
 Alocasia jiewhoei V.D.Nguyen
 Alocasia kerinciensis A.Hay
 Alocasia lancifolia Engl.
 Alocasia lauterbachiana (Engl.) A.Hay Alocasia lecomtei Engl.
 Alocasia longiloba Miq.
 Alocasia macrorrhizos (L.) G.Don
 Alocasia maquilingensis Merr.
 Alocasia megawatiae Yuzammi & A.Hay
 Alocasia melo A.Hay, P.C.Boyce & K.M.Wong
 Alocasia micholitziana Sander
 Alocasia miniuscula A.Hay
 Alocasia monticola A.Hay
 Alocasia navicularis (K.Koch & C.D.Bouché) K.Koch & C.D.Bouché
 Alocasia nebula A.Hay
 Alocasia nicolsonii A.Hay
 Alocasia nycteris Medecilo, G.C.Yao & Madulid
 Alocasia odora (G.Lodd.) Spach
 Alocasia pangeran A.Hay
 Alocasia peltata M.Hotta
 Alocasia perakensis Hemsl.
 Alocasia portei Schott
 Alocasia princeps W.Bull
 Alocasia principiculus A.Hay
 Alocasia puber (Hassk.) Schott
 Alocasia puteri A.Hay
 Alocasia pyrospatha A.Hay
 Alocasia ramosii A.Hay
 Alocasia reginae N.E.Br.
 Alocasia reginula A.Hay
 Alocasia reversa N.E.Br.
 Alocasia ridleyi A.Hay
 Alocasia robusta M.Hotta
 Alocasia sanderiana W.Bull
 Alocasia sarawakensis M.Hotta
 Alocasia scabriuscula N.E.Br.
 Alocasia scalprum A.Hay
 Alocasia simonsiana A.Hay
 Alocasia sinuata N.E.Br.
 Alocasia suhirmaniana Yuzammi & A.Hay
 Alocasia venusta A.Hay
 Alocasia wentii Engl. & K.Krause
 Alocasia wongii A.Hay
 Alocasia zebrina Schott ex Van HoutteAlocasia en PlantList

 Notas 

Categoría:Araceae